Клеменс Венцэль фон Метэрніх

Клеменс Венцэль Лотар фон Метэрніх (; ,  — , ) — аўстрыйскі дзяржаўны дзеяч, дыпламат, міністр; князь, герцаг Портала, з роду Метэрніхаў.

Паходзіў са старажытнага дваранскага роду. 3 1801 аўстрыйскі пасланнік у Саксоніі, з 1803 — у Прусіі, з 1806 — у Францыі. У 1809—1821 міністр замежных спраў і фактычна кіраўнік аўстрыйскага ўрада, у 1821—1848 прыдворны і дзяржаўны канцлер.

Напачатку праводзіў курс на збліжэнне з Францыяй. Пасля разгрому войск Напалеона I у Расіі заключыў у 1813 з Расіяй і Прусіяй Райхенбахскую канвенцыю аб саюзе. У час Венскага кангрэса 1814—1815 дамогся стварэння Германскага саюза на чале з Аўстрыяй; падпісаў у снежні 1815 сакрэтны дагавор з прадстаўнікамі Вялікабрытаніі і Францыі супраць Расіі і Прусіі. К. Метэрнік — адзін з арганізатараў Свяшчэннага саюза (1815—1833). Пасля рэвалюцыі (1848—1849) у Аўстрыі эмігрыраваў у Вялікабрытанію, з 1849 у Бельгіі. У 1851 вярнуўся ў Аўстрыю.

Еўрапейскія гісторыкі лічаць К. Метэрніка міратворцам, стваральнікам канцэпцыі дзяржаўнага ладу Еўропы пасля напалеонаўскіх войнаў і сістэмы еўрапейскай раўнавагі (сістэма Метэрніха).

 Літаратура 
 Метэрніх // БЭ ў 18 т. Т. 10. Мн., 2000.
 Srbik Н., Metternich der Staatsmann und der Mensch, 3 Aufl., Bd 1-2, Münch., 1957;
 Bertier de Sauvigny G., Metternich et son temps, P., 1959;
 May A. J., The age of Metternich. 1814—1848, N. Y., 1965;
 Obermann K., Bemerkungen über die bürgerliche Metternich-Forschung, «Zeitschrift für Geschichtswissenschaft», 1958, No 6;
 Schroeder P. W., Metternich studies since 1925, «Journal of Modern History», 1961, v. 33, ?3.

Катэгорыя:Асобы
Катэгорыя:Канцлеры Аўстрыі
Катэгорыя:Міністры замежных спраў Аўстрыі
Катэгорыя:Паслы Аўстрыі ў Францыі
Катэгорыя:Паслы Аўстрыі ў Германіі
Катэгорыя:Палітыкі Аўстрыі
Катэгорыя:Ганаровыя грамадзяне Вены
Катэгорыя:Нарадзіліся ў Кобленцы
Катэгорыя:Памерлі ў Вене
Катэгорыя:Род Метэрніхаў